《北固山江望》
明代·丘云霄

偶来结束成登眺，独立苍茫散暮愁。
地入秦淮千嶂出，天分南北一江流。
潮随返照冲长岛，鸟入深云是故丘。
自信久无蕉鹿梦，浮名应愧钓鱼舟。

作者简介：丘云霄 明（1368～1644）崇安（今福建崇安县）人，字凌汉，号止山。博极群书，精词赋，工草隶，以明经授粤西柳城（今广西柳城县）知县。逾岁遂解官归，结茅于止庵侧，因自别曰止山。叶艇芒鞋，诸胜鲜不剔历。有《止山文集》、《南行》、《东游》、《北观》、《山中》等集。着邑乘。《武夷山志》。